open-index/open-wikipedia-markdown huggingface dataset:
Վաջիր

**Վաջիր** ()՝ քաղաք Քենիայի նախկին հյուսիսարևելյան նահանգում։ Հանդիսանում է համանուն շրջանի կենտրոն։ Բնակչությունը՝ 41 430 մարդ (2010–ի գնահատմամաբ)։Միջազգային աստղագիտական միությունը (ՄԱՍ) Մարսի խառնարաններից մեկը անվանակոչել է ի պատիվ Վաջիրի։

Քաղաքում ապրում են բազմաթիվ բնագավառների ներկայացուցիչներ՝ հարևան Սոմալիից։ Դա տումալն է՝ դարբինների և վզնոց պատրաստողների կաստան, միգդան՝ որսորդների և կաշեգործների կաստան, իբիր՝ հեքիմների և երգիչների կաստան։ Քաղաքի հիմնական բնակչությունը կազմում են կուշիտսկի ժողովուրդը՝ մարեխան, օրոմոներ, դեգոդիա։ Ջրելատեղերի մոտ հաժախ կարելի է տեսնել միգդան կաստայի տղամարդկանց, շյուչիխ սանդալներ՝ այդ վայրերի ազգային կոշիկիը։ Նրանք նույպես պատրաստվում են կժերից, ինքնաճանաչ հատկությամբ թերմոսներ։

Վաջիրում միատեղվում են հինգ ճանապարհներ և կես հարյուր ուղտի արահետներ։ Քաղաքում նրա շուրջը գտնվում են բազմաթիվ հորեր և վայրեր ջրելատեղերի համար։ Դրա պատճառով Վաջիրի շրջանում բնակություն են հաստատել բազմաթիվ քոչվորներ։

Սովի ճգնաժամ, 2006 թվականին ունեցավ Սոմալիում, հատկապես տուժեց Վաջիրը, այնպես ինչպես հասարակության մեջ լայն տարածում գտան մի շարք խնդիրներ՝ կարմրուկը և լուծը։

2006 թվականին քաղաք է այցելել Իլինոյս նահանգի սենատոր Բարաք Օբաման։

Բացառությամբ մի քանի դպրոցների քաղաքում կա շրջանային հոսպիտալ, ռեստորան, հյուրանոց, ավտոկայան, մանկատուն։ Իսլամի հետևորդները, որոնք կազմում են Վաջիրի բնակչության մեծ մասը, ունեն մզկիթ և մուսուլմանական դպրոց։ Քաղաքի կաթոլիկ բնակչությունը պատկանում է Գարիսայի թեմին։ Քաղաքը հանդիսանում է տարածաշրջանի միսիոներներ-կոնսոլների հենակետային վայր։

## Ծանոթագրություններ

## Գրականություն
* Я познаю мир: Детская энциклопедия: Города мира. Автор Е. Чекулаева; — М.: ООО «Фирма „Издательство АСТ“»; ООО «Издательство Астрель», 1999.

## Արտաքին հղումներ
* Ваджир — город ремесленников Geography.ru

Կատեգորիա:Քենիայի քաղաքներ
Ալեքսանդր Դենիսով

**Ալեքսանդր Միխայիլովիչ Դենիսով** (), ռուս ֆուտբոլիստ, Տուլայի «Արսենալ» ակումբի պաշտպան։

## Կենսագրություն
### Ակումբային կարիերա
Տուլայի «Արսենալ» ակումբի սան է։ 2008-ից 2010 թվականներին (ընդմիջումով) խաղացել է Մոսկվայի «Դինամո» ակումբում։ Նորամուտը կատարել է 2008 թվականի հուլիսի 20-ին Ռուսաստանի առաջնության 14-րդ տուրի «Լուչ Էներգիա» ակումբի դեմ խաղում (0:1)։ 2008 թվականի օգոստոս-հոկտեմբեր ամիսներին վարձավճարով խաղացել է Առաջին դիվիզիոնի «Սալյուտ Էներգիա» ակումբում։ 2010-ից 2012 թվականներին հանդես է եկել Բրյանսկի «Դինամո» ակումբում։ 2012 թվականի փետրվարին վարձավճարով տեղափոխվել է «Ֆակել»։ 2012/13 մրցաշրջանից հետո վերադարձել է «Դինամո», սակայն ՖԱԼ առաջնությունից թիմի դուրս մնալուց հետո վերադարձել է «Ֆակել»։

2013 թվականի հունվարին տեղափոխվել է Տուլայի «Արսենալ»։ 2014 թվականի փետրվարի 19-ին խզել է ակումբի հետ կնքած պայմանագիրը։
2013/14 մրցաշրջանն անցկացրել է Նիժնեկամսկի «Նեֆտեխիմիկ» ակումբում, որից հետո տեղափոխվել է Աստրախանի «Վոլգար» ակումբ։ 2015 թվականին նորից դարձել է Տուլայի «Արսենալի» խաղացող։

### Հավաքականում
2009 և 2010 թվականներին անցկացրել է 4 խաղ Ռուսաստանի երիտասարդական հավաքականի կազմում՝ 2011 թվականի Եվրոպայի առաջնության որակավորման մրցաշարում։

## Ձեռքբերումներ
* «Կենտրոն» տարածաշրջանի երկրորդ դիվիզիոնի հաղթող - 2012/13

## Ծանոթագրություններ

## Արտաքին հղումներ
* Ալեքսանդր Դենիսովի հարցազրույցը «Արսենալ» ՊՖԱ-ի պաշտոնական ամսագրում

Կատեգորիա:Դինամո Մոսկվայի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Պերիստերիոն

**Պերիստերիոն** ( ), քաղաք, գտնվում է Հունաստանում, Աթենքի արևմտյան արվարձան։ Գտնվում է ծովի մակարդակից 50 մետր բարձրության վրա, Կիֆիսոս և Էգալեոս լեռան միջև, Աթենքի միջազգային օդանավակայան «Էլեֆտերիոս Վենիզելոսից» 24 կմ դեպի հյուսիս-արևմուտք և Աթենքի կենտրոնից 5 կմ դեպի հյուսիս-արևմուտք։ Համարվում է համանուն համայնքի ադմինիստրատիվ կենտրոնը (հուն՝. ): 2011 թվականի մարդահամարի տվյալներով բնակչությունը կազմում է բնակիչ։ Հունաստանում բնակչության թվաքանակով համարվում է յոթերորդը։ Համայնքի տարածքը կազմում է 10,05 կմ²։ Բնակչության միջին խտությունը կազմում է մարդ կմ²։ 2014 թվականի ձայների տվյալներով քաղաքագլուխ է ընտրվել Անդրեաս Պախատուրիդիսը (հուն՝. ):

Քաղաքի հարավ-արևելյան ծայրամասով անցնում է Պիրեյոս — Աթենք — Սալոնիկ — Էվզոնի 1-ին ավտոմայրուղին, որը կազմում է Եվրոպական մայրուղի E75-ի մի մասը։ Հարավ-արևմտյան ծայրամասում անցնում է Ազգային ճանապարհ 8-ի մի մաս կազմող Ատինոն պողոտան։

Պերիստերիոնում հիմնվել է «Ատրոմիտոս» ֆուտբոլային ակումբը։

## Բնակչությունը

## [[Քույր քաղաքներ]]
*, Ռուսե
*, Յաշ

## Ծանոթագրություններ

## Արտաքին հղումներ
*

Կատեգորիա:Հունաստանի քաղաքներ
Կատվապոլիս

**Կատվապոլիս** (), ռուսական համակարգչային մուլտֆիլմ, որը նկարահանվել է 2008 թվականին, «Պետերբուրգ» ստուդիայում։ Ռեժիսոր Դմիտրի Վիսոցկին ստեղծել է 2 սերիանոց նոր մուլտսերիալի պիլոտային թողարկում։ Պրեմիերան կազմակերպվել Սուզդալի Անիմացիոն կինոյի բաց ռուսական փառատոնի ժամանակ, 2009 թվականին։

## Սյուժե
Հեռավոր ապագայում կատուները կառուցել են մի քաղաք կղզիներում և անվանել են Կատվապոլիս։ Այնտեղ ապրում են քաղաքակրթված կատուներ, իսկ նրանց տնային կենդանիները մկներն են։ Կատվապոլիսում կա համալսարան։ Այնտեղ դասավանդում էր ծեր կատուն, որը մեծ մաթեմատիկոս էր։ Երբ նա մահանում է, նրա մաթեմատիկական տաղանդը թռչում է և ինչպես հրաշալի շնորհք ընկնում է բռնցկամարտիկ-կատու Կուվալդի գլխին, երբ նրան նոկդաունի էր ենթարկում նրա հակառակորդ բռնցկամարտիկ-կատու Կաշալոտը։ Հիմա Կուվալդի գլուխը զբաղված է մաթեմատիկայով, այլ ոչ թե բռնցքամարտով։ Կուվալդը ծանոթանում է ուսանողի հետ և նրան հուշում է ստուգողականները։ Նրանց գաղտնիքը հայտնաբերում է մաթեմատիկայի պրոֆեսորը և փակում է Կուվալդին նկուղում` նրա համար կազմակերպելով գիտական բարդ աշխատանք։ Գործակալ–կատուն բացահայտում է առևանգումը և տանում է Կուվալդին գաղտնի ռազմական բազա։ Այնտեղ Կուվալդին ստիպում են զբաղվել հրթիռներով ռազմական թիրախին նշան բռնելու համակարգով։ Բայց գեներալ–կատուն վիրավորում է Կուվալտին, իսկ պահակները թակում էին նրա գլխին։ Արդյունքում հրթիռները վերադառնում են և պայթեցնում են բազան, իսկ հրաշալի շնորհքը հեռանում է Կուվալդից։ Նա թաքնվում է բազայից սիրահարվում մի Կատվի, որը արդեն սիրում էր նրան։ Նրանք ամուսնանում են և ունենում է մի որդի, որին էլ տրվում է մաթեմատիկական տաղանդը։ Իսկ Կուվալդը վերադառնում է ռինգ և հաղթում Կաշալոտինն։

## Հեղինակներ
* Ռեժիսոր՝ Դմիտրի Վիսոցկի
* Բեմադրող նկարիչ՝ Անդրեյ Սիկորսկի
* Սցենարի հեղինակներ՝ Անդրեյ Սիկորսկի, Դմիտրի Խոնին, Դմիտրի Վիսոցկի
* Երկխոսություններ՝ Օլգա Նիկիֆորովա
* Գլխավոր անիմատորներ՝ Գալինա Լյուտիկովա, Ալեքսեյ Տիշենկո
* Գեղարվեստական ղեկավար՝ Անատոլի Պրոխորով
* Պրոդյուսրներ՝ Իլյա Պօպով, Ալեքսանդր Գերասիմով
* Կոմպոզիտոր՝ Ալեքսեյ Յակոլ
* Հնչյունային ռեժիսորնոր՝ իգոր Յակովլ, Դենիս Դուշին
* Երաժիշտներ՝ «Սևերկոմբո» խումբ

## Դերերը հնչյունավորել են
* Կուվալդ՝ Միխայիլ Խրուստալով
* Կատու՝ Քսենիյա Բրժեզովսկայա
* Պրոֆեսոր՝ Վալերի Նիկիտենկո
* Գեներալ՝ Սերգեյ Մարդար
* Գործակալ՝ Օլեգ Կուլիկովիչ
* Ուսանոզ՝ Անդրեյ Լյովին
* Կաշալոտ՝ Անտոն Վինոգրադով
* Կուվալդի մարզիչ` Վլադիմիր Մասլակով
* Կաշալոտի մարզիչը՝ Միխայիլ Չերնյակ

## Փառատոններ և մրցանակներ
* 2008 թվական` Անիմացիոն կինոյի 6-րդ միջազգային «Մուլտիվիդենիե» փառատոնի մրցանակ` «Լավագույն սերիալի համար»։

## Ծանոթագրություններ

## Արտաքին հղումներ
* 
* 

Կատեգորիա:Մուլտֆիլմեր կատուների մասին
Կատեգորիա:2008 մուլտֆիլմեր
Մերի Ռոուլենդսոն

մինի|Մերի Ռոուլենդսոնի հուշերի առաջին հրատարակությունը (1682)
**Մերի (ՈՒայթ) Ռոուլենդսոն** (, ), ապագա ԱՄՆ-ի տարածքում գտնվող բրիտանական գաղութի բնակչուհի, ով  Ֆիլիպ արքայի պատերազմի ժամանակ գերեվարվել է հնդիկների կողմից և 11 շաբաթ մնացել գերության մեջ, մինչև նրա համար փրկագին են վճարել։ Գերությունից ազատվելուց հետո նա իր փորձությունների մասին գիրք է գրել, որը կոչվում է «Աստծո զորությունն ու բարությունը. տիկին Մերի Ռոուլենդսոնի առևանգման և ազատման պատմությունը» (): Գիրքը հետաքրքիր է որպես հնդիկների սովորույթների մանրամասն նկարագրություն «ներսից» և Նոր Անգլիայի պուրիտանական նորաբնակների բարքերի հետաքրքրաշարժ բնութագրում։

## Կենսագրություն
Մերի Ուայթը Ջոնի և Ջոանա Ուեսթ Ուայթի ինը երեխաներից մեկն էր։ Նա ծնվել է Սոմերսեթշիրում (Անգլիա)։ 1650 թվականից քիչ առաջ ընտանիքը Անգլիայից տեղափոխվել է Սեյլեմ՝ Մասաչուսեթսի ծոցի գաղութ։ Մոտ 1653 թվականին ընտանիքը տեղափոխվել է Լանկաստեր (այժմ՝ Մասաչուսեթս)՝ հնդիկներին սահմանակից հողեր։ Այնտեղ էլ Մերին 1656 թվականին ամուսնացել է սուրբ Ջոզեֆ Ռոուլենդսոնի հետ։ Նրանց ամուսնությունից ծնվել է 4 երեխա  (առաջնեկ աղջիկը մահացել է մանուկ ժամանակ)։

1675 թվականի փետրվարի 10-ի առավոտյան, Ֆիլիպ արքայի պատերազմի ժամանակ Լանկաստերի բնակավայրի վրա հարձակվել են նարագանսետ, վամպանոակ և նաշավեյ/նիպմակ ցեղերի հնդիկները։ 13 լանկաստացիներ  սպանվել են, 24 հոգի գերի են ընկել։ Գերիների մեջ են եղել Ռոուլենդսոնը և նրա երեք երեխաները՝  Ջոզեֆը, Մերին և Սառան։ 6 տարեկան Սառան մեկ շաբաթ անց մահացել է։ Մյուսները հնդիկների մոտ գերի են մնացել 11 շաբաթ և 5 օր։ Գերության ժամանակ նրանք պետք է ուղեկցեին հնդիկներին նրանց հոգնեցնող տեղափոխությունների ժամանակ, երբ վերջիններս փախչում էին գաղութային աշխարհազորից։ 1976 թվականի մայիսի 2-ին Ռոուլենդսոնների ընտանիքը գնվել է 20 դոլարով (գումարը հավաքել էին Բոստոնի կանայք՝  հանրային ստորագրությամբ)։ Գումարը հնդիկներին է հանձնել Ջոն Հորը (Hoar) Կոնկորդից։

1677 թվականին սուրբ Ռոուլենդսոնն ընտանիքի հետ տեղափոխվել է Վեզերսֆիլդ (գտնվում է Կոնեկտիկուտում), որտեղ ապրիլին ձեռնադրվել է քահանա։ Նա այդտեղ էլ մահացել է 1678 թվականի նոյեմբերին։ Եկեղեցու խորհուրդը նրա այրու համար ամենամյա թոշակ է նշանակել՝ տարեկան 30 դոլար։ Մերին և նրա երեխաները տեղափոխվել են Բոստոն, որտեղ էլ նա գրել է գերության մասին իր ստեղծագործությունը։ Պատմությունը լույս է տեսել 1682 թվականին Քեմբրիջում (Մասաչուսեթս)։ Նույն տարում վերատպագրվել է Լոնդոնում։ 1679 թվականի օգոստոսի 6-ին Մերին ամուսնացել է կապիտան Սամուել Թալկոտի հետ և վերցրել նրա ազգանունը։

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 

## Արտաքին հղումներ
*  (plain text and related formats)
* Works by Mary White Rowlandson at Internet Archive (scanned books digitized facsimile formats)
* ''A Narrative of the Captivity and Restoration of Mrs. Mary Rowlandson'', audiobook by LibriVox
* Mary White Rowlandson , Women’s History, About.com

Կատեգորիա:1630 ծնունդներ
Կատեգորիա:17-րդ դարի գրողներ
Կատեգորիա:Բրիտանացի կին գրողներ
Կատեգորիա:Գրողներ այբբենական կարգով
Մաքսիմ Ռոմաշչենկո

**Մաքսիմ Յուրևիչ Ռոմաշչենկո** (, , ),  բելոռուսյան և ուկրաինական ֆուտբոլիստ, կիսապաշտպան, հարձակվող։

## Կենսագրություն
Խաղացել է «Պոլիգրաֆտեխնիկա» (Ալեքսանդրիա, Ուկրաինա), «Դնեպր» (Մոգիլյով), «Բելշինա» (Բոբրույսկ), «Սլավիա-Մոզիր» (Մոզիր), «Գազիանտեպսպոր» (Թուրքիա), «Դինամո» (Մոսկվա) թիմերում։

1997-2006 թվականներին մասնակցել է Մոսկվայի «Դինամոյի»  խաղերին (ընդմիջումներով)։ «Դինամոյի» պահեստայինների կազմում մասանկցել է 14 խաղի և խփել է 3 գոլ։ Մասնակցել է 116 խաղի, խփել է 22 գնդակ։

2007 թվականին խաղացել է «Տորպեդո» ֆուտբոլային ակումբում, որը հանդես էր գալիս Ռուսաստանի առաջին դիվիզիոնում։ Ակումբը չկարողացավ լուծել լիգա վերադառնալու հարցը, և Ռոմաշչենկոն, չընդունելով Տորպեդոյի ղեկավարների պայմանագրի պայմանները, լքում է ակումբը։

2008 թվականի հունվարին Ռոմաշչենկոն պայմանագիր է կնքել թուրքական «Բուրսասպոր» ակումբի հետ՝ մեկուկես տարի ժամկետով։

2009 թվականի հունիսի 26-ին Մաքսիմը պայմանագիր է կնքում պոդմոսկովյան «Խիմկիի» հետ՝ մեկուկես տարի ժամկետով։ Սեզոնի ավարտին ազատ գործակալի կարգավիճակով հեռանում է ակումբից։

2010 թվականի հունվարի 26-ին պայմանագիր է ստորագրել բելգորոդյան «Սալյուտի» հետ, որն ավելի վաղ ղեկավարել էր իր եղբայրը՝ Միրոսլավը։ Նույն թվականի ամռանը երկկողմանի համաձայնությամբ խզել է պայմանագիրը «Սալյուտի» հետ։

2010 թվականի հունիսի 23-ին Բրյանսկի «Դինամոյի» հետ պայմանագիր է կնքել մինչև 2010 թվականի ավարտը՝ հնարավոր երկարաձգման պյմանավորվածությամբ, ինչից հետո 2011 հունվարի 10-ին ակումբը «տարի+ կեստարի» սխեմայով երկարացրել է համաձայնությունը կիսապաշտպանի հետ։

2012 թվականի օգոստոսի վերջին վերադարձել է «Խիմկի»։

1998-2008թթ. խաղացել է Բելառուսիայի հավաքականում։ Եղել է հավաքականի լավագույն ռմբարկուն (20 գոլ)։

## Նվաճումներ
* Բելոռուսիայի չեմպիոն 1996 թ.
* 2004 թ. Թուրքիայի գավաթակիր 
* 2003-04 թթ. Թուրքիայի առաջնության արծաթե մրցանակակիր
* 1997 թ. Ռուսաստանի առաջնության բրոնզե մրցանակակիր
* 1997 և 1999 թթ. Ռուսաստանի գավաթի մրցանակակիր 
* 2004 թ. տարվա ֆուտբոլիստ Բելոռուսիայում

## Ծանոթագրություններ

## Արտաքին հղումներ
*  «Խիմկի» պաշտոնական կայքէջ
* «legioner.kulichki.com» կայքէջ
*  Մաքսիմ Ռոմաշչենկոյի հարցազրույցը «Прессбол» թերթին, 03.11.2006
* 



Կատեգորիա:Բելառուսի հավաքականի ֆուտբոլիստներ
Կատեգորիա:Բուրսասպորի ֆուտբոլիստներ
Կատեգորիա:Գազիանթեփսպորի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Կատեգորիա:Տրաբզոնսպորի ֆուտբոլիստներ
Սոֆյա Լիբկնեխտ

**Սոֆյա Լիբկնեխտ**, ի ծնե՝ **Սոֆյա Բորիսովնա Ռիս** (, ), գերմանացի սոցիալիստ և ֆեմինիստ։ Եղել է Կարլ Լիբկնեխտի երկրորդ կինը, որը Յուլյա Լիբկնեխտի հետ առաջին ամուսնությունից ունեցել է երեք երեխա։

## Կենսագրություն
Սոֆյա Բորիսովնա Ռիսը ծնվել է Դոնի Ռոստովում երկրորդ գիլդիայի վաճառական, ինժեներ Բերա Իդելևիչի (Բորիս Իլյիչ) Ռիսի և Օլգա Պավլովնա Ռիսի ընտանիքում։ Հայրը Մյունխենի համալսարանի բնական փիլիսոփայության և Խեմնիցի պոլիտեխնիկումի ալյուրաղացման ֆակուլտետի շրջանավարտ էր, ղեկավարել է Բեյնուշ և Խացկել Ռիս եղբայրների ալյուրաղացման ընկերության շոգու ալրաղացը։

Սոֆյան կրթություն է ստացել Գերմանական կայսրությունում, որտեղ ծանոթացել է մարքսիստ մտածող և ապագա հեղափոխական Կարլ Լիբկնեխտի հետ, որի հետ ամուսնացել է 1912 թվականին։ Նախորդ ամուսնությունից Լիբկնեխտն ունեցել է արդեն երեք երեխա. Սոֆյան զբաղվել է նրանց դաստիարակությամբ (ամուսնության արդյունքում երրեխաներ չեն ունեցել)։ Սկզբում եղել է Գերմանիայի սոցիալ-դեմոկրատական կուսակցության անդամ, ապա ամուսնու հետ դուրս է եկել դրանից և 1918 թվականին ընդգրկվել իրենց և կողմնակիցների հիմնած Գերմանիայի առաջին կոմունիստական կուսակցություն։ Կարլ Լիբկնեխտն սպանվել է 1919 թվականի հունվարի 15-ին սպարտակցիների անհաջող ապստամբության հետևանքով, ինչից հետո Սոֆյան տեղափոխվել է Լոնդոն, ապա Վայմարյան հանրապետության ընթացքում վերադարձել է Գերմանիա։ Լիբկնեխտ ընտանիքի անդամները, 1933 թվականին Նացիոնալ-սոցիալիստական գերմանական բանվորական կուսակցության իշխանության գլուխ բարձրանալով անհանգստացած, արտագաղթել են։ Ռուսաստանում ծնված Սոֆյան մեկնել է Խորհրդային Սոցիալիստական Հանրապետությունների Միություն և հիմնվել Մոսկվայում, որտեղ ապրել է կյանքի մնացած տասնամյակը։

1964 թվականին նրա թաղմանը ներկա են եղել Ռոբերտը և Վիլհելմը՝ Սոֆյայի խորթ որդիները Կարլ Լիբկնեխտի առաջին ամուսնությունից։ Խորհրդային իշխանությունը հրապարակային արարողություն է կազմակերպել և պատվո պահակախումբ։

Ռոզա Լյուքսեմբուրգի հետ նրա նամակագրության մեծ մասը հրատարակվել է։

## Ընտանիք
մինի|Սոֆյա Լիբկնեխտի և Լիբկնեխտների ընտանիքի գերեզմանաքարը
* Քույրը՝ քիմիկոս Սիլվիա Բորիսովնա Շպիլրեյն (ի ծնե՝ Ռիս, ), Սորբոնի շրջանավարտ է, նրա «Equilibre du sulfate de lithium avec les sulfates alcalins en présence de leurs solutions mixtes» դիսերտացիան հրատարակվել է 1913 թվականին (Paris: É. Larose, 1913), ամուսնացած է եղել տեխնիկական գիտությունների դոկտոր Յան Շպիլրեյնի հետ։
* Եղբայրը՝ գրական և թատերական քննադատ Իլյա Բերեզարկը։
* Զարմիկները՝ փիլիսոփա Սոլոմոն Յակովլևիչ Ռիսը և լրագրող Պյոտր Յակովլևիչ Ռիսը, զարմիկի՝ Միխայիլ Բեյնուշևիչ Ռիսի որդին՝ բժշկական գիտությունների դոկտոր Սիմոն Միխայիլովիչ Ռիսն է՝ գիտնական գաստրոէներգոլոգ, ԽՍՀՄ բժշկական գիտությունների ակադեմիայի անդամ։
* Ազգականը՝ Եվգենի Սամոյլովիչ Ռիս, գրող։

## Ծանոթագրություններ

## Արտաքին հղումներ
* Ռոզա Լյուքսեմբուրգ. նամակներ բանտից Սոֆյա Լիբկնեխտին

Կատեգորիա:Գերմանացի ֆեմինիստներ
Կատեգորիա:Սոցիալիստ ֆեմինիստներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի սոցիալ-դեմոկրատական կուսակցության անդամներ
Հեմ (շիմպանզե)

**Հեմ** (; ), առաջին տիեզերագնաց շիմպանզեն։

## Տիեզերական թռիչք
1960 թվականի դեկտեմբերին Հեմ սովորական շիմպանզեն վարժվում էր կատարել հասարակ առաջադրանքներ՝ արձագանքել լույսին և ձայնին։
left|thumb|150px|Նշանավոր «ձեռքսեղմում»․ Հեմը փրկարարական նավի հրամանատարի հետ տախտակամածի վրա ցնցումից հետո
1961 թվականի հունվարի 31-ին Հեմը տեղավորվել է «Մերկուրի-Ռեդստոն 2» () տիեզերանավում և Կանավերալի հրվանդանի տիեզերակայանից թռել է տիեզերք։ Դա ենթաուղեծրային թռիչք էր։ Տիեզերանավը հասել է 157 մղոն (253 կմ) բարձրության։ Թռիչքը տևել է 16 րոպե 39 վայրկյան։ Թռիչքի հեռվությունը 422 մղոն էր (679 կմ)։ Թեև նավի խցիկում իջել էր օդի ճնշումը, Հեմը չի տուժել դրանից, քանի որ կրում էր սկաֆանդր։

Թռիչքի ընթացքում Հեմը ի պատասխան կապույտ գույնի կայծի, պետք է հինգ վայրկյանից ոչ ուշ տեղաշարժեր լծակը։ Եթե նա չաներ այդ, ներբանների հատվածում Էլեկտրական հոսանք կստանար։ Հեմը կատարել է իր առաջադրանքը։ Հեմը հաստատել է, որ տիեզերքում նա կարող է կատարել իր առաջադրանքներն այնպես, ինչպես Երկրի վրա։

«Մերկուրի» նավը Հեմի հետ նավակողի վրա ջրէջք է կատարել Ատլանտյան օվկիանոս և բարձրացվել փրկարարական նավ։

Հեմի թռիչքը դեպի տիեզերք նախավերջին փորձն էր ամերիկացի տիեզերագնացի առաջին ենթաուղեծրային թռիչքից առաջ։ Շիմպանզեներից վերջինը թռել է Էնոսը։

## Ուշ տարիներ
[thumb|right|200px|Համի գերեզմանը Ալամոգորդոյի ([Նյու Մեքսիկո) տիեզերագնացության պատմության թանգարանի տարածքում]]
Տիեզերական թռիչքից հետո Հեմը 17 տարի ապրել է Վաշինգտոնի Սմիտսոնովսկյան, իսկ այնուհետև Հյուսիսային Կարոլինայի  կենդանաբանական այգիներում։ Նա պարբերաբար հայտնվել է հեռուստատեսությունում և նկարահանվել մի գեղարվեստական ֆիլմում։ Հեմը մահացել է 1983 թվականի հունվարի 19-ին՝ 26 տարեկանում։

Հեմի փոխարինող շիմպանզեն Միննին էր, միակ էգը, որին մարզել էին տիեզերական թռիչքի համար։ «Մերկուրի» ծրագրի ավարտից հետո  Միննին մասնակցել է ռազմաօդային ուժերի հետախուզություններին։ Իր կյանքի ընթացքում Միննին ինը ձագ է ունեցել։ Միննին տիեզերական ծրագրին մասնակցած բոլոր շիմպանզեներից երկար է ապրել։ Նա մահացել է 1998 թվականի մարտի 14-ին 41 տաեկանում։ Միննին թաղված է Հեմի կողքին, փառքի Միջազգային տիեզերական սրահի (International Space Hall of Fame) տարածքում՝ Ալամոգորդոյում (Նյու Մեքսիկո)։

## Ծանոթագրություններ

## Արտաքին հղումներ
*NASA Description of mission
* Mercury Redstone 2 ծրագիր 
* Մի փոքր քայլ. շիմպանզեի թռիչքի պատմությունը դեպի տիեզերք (տեսանյութ)

Կատեգորիա:Ամերիկացի աստղագնացներ
Կատեգորիա:Կենդանիները տիեզերքում
Կատեգորիա:Հայտնի կենդանիներ
Կատեգորիա:ՆԱՍԱ
Կատեգորիա:Տիեզերագնացություն
Կատեգորիա:Տիեզերք
Իշրեֆ Մագոմեդով

**Իշրեֆ Սոկրատովիչ Մագոմեդով** (), ռուսական ֆուտբոլիստ։

## Կենսագրություն
ԲԿՄԱ-2 երիտասարդական դպրոցի սան։ 2001 թվականին հայտնվել է Մախաչկալայի «Անժիի» հայտացուցակում»։ Պրոֆեսիոնալ կարիերան սկսել է 2002 թվականին Վլադիմիրի «Տորպեդոյում»։ 2003 թվականին վերադարձել է «Անժի», որի կազմում Առաջին դիվիզիոնում անցկացրել է 9 հանդիպում։ 2005 թվականին հանդես է եկել Մոլդովական «Նիստրայում»։ 2006-2007 թթ. հանդես է եկել Սոլիգորսկի «Շախտյորում», սակայն խաղադաշտում հազվադեպ էր հայտնվում։ Այնուհետեւ հանդես է եկել Սարատովի «Սոկոլ-Սարատովի» կազմում, որից հետո 2008 թվականի հուլիսին հրավիրվել է Օրենբուրգի «Գազովիկի» հավաքին և շուտով պայմանագիր է կնքել, իսկ պրոֆեսիոնալ կարիերան ավարտել է «Սոկոլ-Սարատով» ակումբում։

2010 թվականից մագարամկենտի «Լեկիի» կազմում խաղացել է Դաղստանի առաջնությունում։ 2011 թվականին «Լեքիում» դարձավ թիմի խաղացող մարզիչ։ 2013 թվականի ամռանը սկսել է խաղալ Դերբենդի «Նարին Կալա» թիմում»։

## Ծանոթագրություններ

## Արտաքին հղումներ
* Профиль на официальном сайте Шахтёра (Солигорск)
* Профиль на официальном сайте Сокола (Саратов)
* 

Կատեգորիա:Տղամարդկանց ֆուտբոլի հարձակվողներ
Կատեգորիա:Անժիի ֆուտբոլիստներ
Քրիսթալ (կապիկ)

**Քրիսթալ** (), ), ամերիկյան կապիկ-դերասանուհի, առավել հայտնի է «Ջորջը ջունգլիից» ֆիլմից, «Գիշերը թանգարանում» տրիլոգիայում և «Անասնաբուժական կլինիկա» հեռուստասերիալում կատարած իր դերերով։ Նրան անվանում են «Կենդանական աշխարհի Անջելինա Ջոլի»։

1996 թվականին Թոմ Գունդերսոնը հոլիվուդյան գործակալության պատվերով կենդանիների ընտրության համար մեկնել է Ֆլորիդա՝ կապուցինա-կապիկ ձեռք բերելու նոր ֆիլմում նկարահանվելու համար։ Սկզբում նրա ուշադրությունը գրավել են երկու այլ կապիկ, սակայն Թոմը չի կարողացել անտարբեր անցնել Քրիսթալի կողքով։ Այսպես գործակալությունն ստացել է երեք նոր դերասան։ Իր ներկայիս անունը նա ստացել է հայտնի քանթրի-կատարող Քրիսթալ Գեյլի պատվին։

Նրա դերերը կինոյում թույլ են տվել «New York Magazine»-ի մեկնաբան Բենջամին Ուոլլեսին անվանել Քրիսթալին «բնածին դերասանուհի»։

## Ծանոթագրություններ

## Արտաքին հղումներ
*
Փոքրիկ (հեռուստասերիալ)

**Փոքրիկ** (), իտալական պատանեկան վեբ սերիալ, որը թողարկվել է Նեթֆլիքս հեռուստաալիքի կողմից։ Առաջին եթերաշրջանի պրեմիերան կայացել է 2018 թվականի նոյեմբերի 30-ին։ Սերիալը պատմում է Հռոմի էլիտար միջնակարգ դպրոցի ուսանողների մասին, որոնք զբաղվում են մարմնավաճառությամբ։ Այն հիմնված է Հռոմում երկու բարձր դասարանցիների պատմության վրա, որոնք ներգրավված են 2014 թվականին անչափահաս մարմնավաճառների հանցավոր խմբավորման մեջ։

2018 թվականի դեկտեմբերին Նեթֆլիքսը սկսել է սերիալի երկրորդ եթերաշրջանի նկարահանումները, որի պրեմիերան կայացել է 2019 թվականի հոկտեմբերի 18-ին։ Սերիալը ունենալու է երրորդ և վերջին եթերաշրջան, որի նկարահանումները, հավանաբար, սկսվելու են 2020 թվականի մայիսից։

## Դերասանական կազմ և կերպարներ
* **Վենեդեթա Փորքալի**՝ Կիարա Ալթիերի, ավագ դպրոցի աշակերտուհի, որը Լյուդովիկայի, Ֆաբիոյի և Կամիլայի լավագույն ընկերուհին է, Նիկոլոյի նախկին ընկերուհին և Դամինոյի ընկերուհին։
* **Ալիսա Պագանի**՝ Լյուդովիկա Սթորթի, միայնակ ավագ դպրոցի աշակերտուհի, որը ծանոթացնում է Կիարային մարմնավաճառության աշխարհի հետ, Կիարայի լավագույն ընկերուհին։
* **Ռիկարդո Մանդոլինի**՝ Դամինո Յունս, Կիարայի երկրորդ ընկերը։ 
* **Չաբելի Սեսթր Գոնզալեզ**՝ Կամիլա Գովենդեր Ռոզի, Կիարայի և Ֆաբիոյի լավագույն ընկերը, Նիկոլոսի քույրը։
* **Բրենդո Փեքիթո**՝ Ֆաբիո Ֆեդելի, Կիարայի և Կամիլայի լավագույն ընկերը։
* **Լորենզո Զոորզոլո**` Նիկոլո Գովենդեր Ռոզի, Կիարայի նախկին ընկերը, Կամիլայի եղբայրը, Վիրջինիայի ընկերը։  
* **Գալեթի Ռենզի**` Էլզա

## Ծանոթագրություններ

Կատեգորիա:2018 հեռուստասերիալներ
Կատեգորիա:Նեթֆլիքսի բնօրինակ ծրագրեր
Դեյվիդ Փիթերսոն (լեզվաբան)

**Դեյվիդ Փիթերսոն** (, ), ամերիկացի գրող, նկարիչ, լեզվաբան, հեռուստաֆիլմերի և կինոֆիլմերի համար արհեստական լեզուների ստեղծող, ինչպիսիք են «Թոր։ Մռայլ աշխարհը» և «Բժիշկ Սթրենջը»։ Աշխատել է «Գահերի խաղը» հեռուստասերիալի դոթրակիական և վալիրիական լեզուների վրա, ինչպես նաև մշակել է Netflix-ի «Վհուկ» սերիալի համար ավագ խոսքի լեզուն։

## Կենսագրություն
Փիթերսոնը բակալավրի աստիճան է ստացել Բերքլիի Կալիֆոռնիայի համալսարանում (2003), որից հետո ավարտել է Սան Դիեգոյի Կալիֆոռնիայի համալսարանի լեզվաբանության մագիստրոսական ծրագիրը (2003-2006)։ Conlangs Monthly պարբերականին տված հարցազրույցի համաձայն՝ նա արհեստական լեզուներին առաջին անգամ ծանոթացել է դեռևս Բերքլիում, 2000 թվականին էսպերանտոյի դասարան այցելելուց հետո։ 2007 թվականին դարձել է «Լեզուների ստեղծման հասարակության» 10 համահիմնադիրներից մեկը և նրա նախագահը (2011-2014)։

2009 թվականին «HBO» հեռուստատեսային ցանցը պահանջել էր հորինված լեզու մշակել «Գահերի խաղը» հեռուստասերիալի համար։ Պրոդյուսերներն օգնելու համար դիմել էին լեզվի ստեղծման հասարակությանը։ Մրցույթը հաղթել է Փիթերսոնը։

Փիթերսոնը «Գահերի խաղը» սերիալի համար ստեղծել է դոթրակերենը և վալերերենը, ինչպես նաև «SyFy» ալիքի «Ընտրություն» շոուի համար կաստիտանական, իրատիենտական, հինդոջական և OMEC լեզուները. առհասարակ նա լեզուներ է ստեղծել 2000 թվականից ի վեր։ Դեյվիդը նաև ստեղծել է մի լեզու, որը «Թոր։ Մռայլ աշխարհը» ֆիլմում օգտագործվել է մութ էլֆերի կողմից։ Փիթերսոնի վերջին ծրագրերը ներառում են NBC-ի «Զմրուխտե քաղաք» սերիալի համար «Inha» և «Munja'kin» լեզուները։

Փիթերսոնն ակտիվորեն տարածում է արհեստական լեզուների ստեղծումը, որի ստեղծումն ունի հատուկ նպատակ և կոչվում են «կոնլանգ»։ Նա YouTube-ում մի քանի տեսահոլովակներ է ստեղծել «Լեզվի գյուտի արվեստը» շարքի մեջ և 2015 թվականին նույնանուն գիրք է հրատարակել։ Փիթերսոնը 2017 թվականին նաև աշխատել է որպես վավերագրական ֆիլմի՝ «Conlanging - The Art of Crafting Tongues»-ի, գործադիր պրոդյուսեր։

## Ծանոթագրություններ

## Գրականություն
*Johnston, Susan; Battis, Jes. Mastering the Game of Thrones: Essays on George R. R. Martin's A Song of Ice and Fire (англ.). — McFarland & Company (англ.)русск., 2015. — ISBN 978-0-7864-9631-0.
*Peterson, David J. Dothraki (англ.). — Living Language (англ.)русск., 2014. — ISBN 978-0-8041-6086-5.
*Peterson, David J. The Art of Language Invention (англ.). — Penguin Books, 2015. — ISBN 978-0-14-312646-1.
*Post, Nina; Peterson, David J. The Zaanics Deceit (Cate Lyr) (Volume 1) (англ.). — Nina Post, LLC, 2014. — ISBN 978-1-4954-6134-7.
*Post, Nina; Peterson, David J. The Zaanics Pursuit (Cate Lyr) (Volume 2) (англ.). — Nina Post, LLC, 2017. — ISBN 978-1-5376-4745-6.

## Արտաքին հղումներ
*Դեյվիդ Փիթերսոնի պաշտոնական կայք

Կատեգորիա:Ամերիկացի գրողներ
Կատեգորիա:Ամերիկացի լեզվաբաններ
Կատեգորիա:Ամերիկացի նկարիչներ
Կատեգորիա:Արհեստական լեզուներ
Կատեգորիա:Լեզու ստեղծողներ
Ամենուր բռնկվում են հրդեհներ (մինիսերիալ)

**«Ամենուր բռնկվում են հրդեհներ»** (), ամերիկական դրամա մինի սերիալ, որը նկարահանվել է Սելեսթ Ինգի համանուն վեպի հիման վրա։ Պրեմիերան կայացել է Hulu հեռուստաալիքում 2020 թվականի մարտի 18-ին։

## Սյուժե
Սերիալը պատմում է Էլենա Ռիչարդսոնի մասին, որը հարուստ և ազդեցիկ կին է, սիրող մայր և կին։ Նա բնակվում է Շեյքեր-Հայթս փոքրիկ քաղաքում։ Նրա կյանքը, առաջին հայացքից, կատարյալ է։ Բայց ամեն ինչ փոխվում է, երբ քաղաք է տեղափոխվում նկարչուհի Միա Ուորենը։ Տարբեր սոցիալական կարգավիճակի կանայք շփման եզրեր են գտնում և դա հանգեցնում է սարսափելի իրադարձությունների շարքին։

## Դերասանական կազմ
### Գլխավոր դերերում
* **[[Ռիզ Ուիզերսփուն]]**` Էլենա Ռիչարդսոն
* **[[Քերի Վաշինգտոն]]**` Միա Ուորեն 
* **[[Ռոզմարի Դեուիթ]]**` Լինդա Մաքալոու  
* **[[Ջոշուա Ջեքսոն]]**` Բիլ Ռիչարդսոն 
* **[[Ջեյդ Պատտիջոն]]**` Լեքսի Ռիչարդսոն  
* **Ջորդան Էլզաս**` Թրիփ Ռիչարդսոն  
* **Գևին Լյուիս**` Մուդի Ռիչարդսոն  
* **Մեգան Սքոթ**` Իզի Ռիչարդսոն  
* **Լեքսի Անդերվուդ**` Փերլ Ոուրեն

### Երկրորդական կազմ
* **Փոլ Յեն**` Սքոթ  
* **Հուան Լու**` Բիբի Չոու 
* **Ջոֆ Սթուլց**
* **Ջեյմի Ռեյ Նյուման**` Էլիզաբեթ  
* **Օբա Բաբաթունդե**` Ջորջ Ռայթ 
* **Ջեսի Ուիլյամս**` Ջո Ռայան 
* **[[Բրիտ Ռոբերտսոն]]**` Ռեյչել 
* **[[Օսթին Բեսիս]]**` Փիթեր

### Հրավիրված դերասաններ
* **[[Աննասոֆիա Ռոբ]]**` Էլենան երիտասարդ ժամանակ 
* **Թիֆանի Բուն**` Միան երիտասարդ ժամանակ
* **Ալոնա Տալ**` Լինդան երիտասարդ ժամանակ  
* **Մեթ Բարնս**` Բիլը երիտասարդ ժամանակ 
* **Էնդի Ֆավրո**` Մարկը երիտասարդ ժամանակ  
* **[[Լյուկ Բրեյսի]]**` Ջեյմս Կապլան

## Ծանոթագրություններ

Կատեգորիա:2020 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան մինիսերիալներ
Կատեգորիա:Ամերիկյան վեպերի էկրանավորումներ
Կատեգորիա:Անգլերեն հեռուստասերիալներ
Զագրեբի բուսաբանական այգի

**Զագրեբի բուսաբանական այգի** (), Խորվաթիայի մայրաքաղաք Զագրեբի բուսաբանական այգին։

## Պատմություն
Բուսաբանական այգին հիմնել է Զագրեբի համալսարանի պրոֆեսոր Անտուն Հայնցը 1889 թվականին։ Մինչև 1946 թվականը այն համարվել է համալսարանի փիլիսոփայության ֆակուլտետի մաթեմատիկայի և բնագիտության ամբիոնին պատկանող բուսաբանական ինստիտուտին առընթեր հիմնարկություն, իսկ 1946 թվականից կցվել է համալսարանի գիտական ֆակուլտետին, որը հիմնադրվել էր այդ նույն տարում։

Զագրեբի բուսաբանական այգին, որը հիմնադրվելուց երկու տարի անց՝ 1891 թվականից բացել է իր դռները հանրության առջև, 1971 թվականին խորվաթական կառավարության որոշմամբ ստացել է բնության և մշակութային հուշարձանի կարգավիճակ և որպես պարտեզա-այգեգործական ճարտարապետության բարձրարժեք նմուշ՝ վերցվել օրենքի ու պետության պաշտպանության ներքո։ Բույսերի պաշտպանության ասպարեզում գնահատելի աշխատանք կատարելու շնորհիվ այն դարձել է Բուսաբանական այգիների միջազգային խորհրդի անդամ և ստացել նույնականացման միջազգային պայմանանիշ (կոդ)՝ ZAVRT:

Բուսաբանական այգին գտնվում է ծովի մակերևույթից մոտավորապես 120 մետր բարձրության վրա, զբաղեցնում է 4,7 հեկտար տարածք, որտեղ աճեցվում, խնամվում են աշխարհի տարբեր ծայրերից բերված տասը հազարից ավելի բուսատեսակներ (ընդ որում՝ դրանցից շուրջ 1.800-ը՝ էկզոտիկ)։ Ջրային բույսերի համար ստեղծվել են հարմարավետ լճակներ։ Ուշագրավ է այն փաստը, որ հենց այդ լճակների ափերին է իր նշանակալից բնանկարներից մի քանիսը վրձնել խորվաթ անվանի նկարչուհի Սլավա Ռաշկայը։

## Գրականություն
# *Botanički vrt* - przewodnik po Ogrodzie, wyd. Wydziału Przyrodniczo-Matematycznego Uniwersytetu w Zagrzebiu, 2010
# *Botanical Garden - Faculty of Science University of Zagreb* - przewodnik anglojęzyczny po Ogrodzie, wyd. Wydziału Przyrodniczo-Matematycznego Uniwersytetu w Zagrzebiu, 2010
# http://hirc.botanic.hr/vrt/home.htm - strona Ogrodu (dostęp 6.7.2010)

## Պատկերասրահ

Entrada del Jardín Botánico, Zagreb, Croacia, 2014-04-13, DD 01.JPG|Բուսաբանական այգու մուտքը
Bot.Garden Zagreb.JPG|
Botanical Garden Zagreb Pav.JPG|Կարմիր տաղավարը
Botanicki vrt PMF Zg jezero 1008.jpg|
Kamenjar Botanicki vrt PMF 080509.jpg|
Zagreb botanical garden.jpg|
Jardin botanique de Zagreb, Pièce d'eau.jpg|
Botanicki vrt PMF Zagreb 16052013 2 roberta f.jpg|
Botanical Garden Zagreb2.jpg|


Degenia velebitica 1.jpg|*Degenia velebitica*
Delosperma cooperi, Botanical Garden, Zagreb, Croatia - 20090709.jpg|*Delosperma cooperi*
Záhřeb, botanická zahrada, magnólie.jpg|Մագնոլիայի ծաղիկ
Botanical Garden Zagreb Water Lilly.jpg|Ջրաշուշաններ


## Ծանոթագրություններ

## Արտաքին հղումներ
* 

Կատեգորիա:Բուսաբանական այգիներ
Կատեգորիա:Զագրեբ
Մարիա Բուտրովա

**Մարիա Բուտրովա** (, ), խորհրդային նկարիչ։

## Կենսագրություն
Գեղանկարիչ է, գրաֆիկական նկարիչ և գրքերի պատկերազարդող։ 1918-1920 թվականներին Պետրոգրադում սովորել է գեղարվեստատեխնիկական բարձրագույն ուսումնարանում, նկարիչներ Վ. Լեբեդևի և Վ. Դենիսովի մոտ, 1922-1927 թվականներին սովորել է Լենինգրադի Բարձրագույն գեղարվեստա-տեխնիկական ինստիտուտում, Կուզմա Պետրով-Վոդկինի մոնումենտալ նկարչության բաժնում։ 1926 թվականից սկսել է մասնակցել ցուցահանդեսների։ 1930-ական թվականներին Վ. Լեբեդևի ղեկավարությամբ աշխատել է գործվածքների նկարչության արհեստանոցում։ 1939 թվականից՝ ԽՍՀՄ նկարիչների միության Սանկտ Պետերբուրգի նկարիչների միության գրաֆիկայի բաժնի անդամ։ 1931 թվականից աշխատել է որպես մանկական գրքերի նկարազարդող, համագործակցել է «Ոզնի», «Մուրզիլկա» մանկական ամսագրերի, «Դետգիզ», «Ուչպեդիզ» և «Լենիզդատ» հրատարակչությունների հետ։ 1936 թվականից նկարիչն աշխատել է վիմագրության ոլորտում։ 1940-ական թվականների վերջերից սկսած սկսել է զբաղվել էստամպի այլ տեխնիկաներով ևս (օֆորտ, մենատիպ)։

20-րդ դարի երկրորդ կեսին բնանկարչությունը դարձել է Մ. Բուտրովայի հիմնական ժանրը, ինչին նպաստել են դեպի ԽՍՀՄ-ի հյուսիս նրա բազմաթիվ գործուղումները (Սալեխարդ, Խանտի-Մանսիյսկ, Տոբոլսկ, Տյումեն)։ 1960-80-ական թվականներին նկարչի զարդանախշերից շատերը ստեղծվել են այդ ճանապարհորդություններից ստացած տպավորություններով։

## Թանգարանային հավաքածուներ
* Ռուսաստանի պետական թանգարան (Սանկտ Պետերբուրգ)։
* Ռուսաստանի ազգային գրադարանի տպագրությունների բաժին (Սանկտ Պետերբուրգ)։
* Իրկուտսկի տարածաշրջանային Վ. Սուկաչյովի անվան արվեստի թանգարան։
* Կրասնոյարսկի Վ. Սուրիկովի անվան արվեստի պետական թանգարան։
* Կրասնոարմեյսկի արվեստի պատկերասրահ (Մոսկվայի շրջան)։
* Չուվաշիայի արվեստի պետական թանգարան։
* Չայկովսկու անվան պատկերասրահ։

## Գրքեր, որոնք նկարազարդել է Մ. Բուտրովնան
* Тараховская Е. Я. Калитка в сад / Е. Тараховская; худож. М. Бутрова. - М.: Детгиз, 1949, цв. ил.
* Бутрова М. Н. Веселая эстафета. [Игры октябрят. Картинки с текстом] / М. Бутрова. - [Москва]: Огиз, Мол. гвардия (Лит. им. М. Томского в Лгр.), 1931. - 1 л., сложенный в 12 с.: крас. ил.; 15 х 20 см.
* Бутрова М. Н. Игры. [Книжка-картинка] / М. Н. Бутрова. - [Москва]: Гос. изд-во (Типо-лит. "Красный пролетарий"), 1930. - [12] с.: цв. ил.; 20 х 15 см.

## Մատենագրություն
* Город Ахматовой. Ленинградская литография 1920-1960-е [каталог выставки] / Сост. С. А. Грушевская (Бобкова). — СПб: Музей Анны Ахматовой в Фонтанном доме. — 2013.
* Два века русской литографии. ГРМ. Альманах. Вып. 171 / Вст. Ст. Ек. Климова — СПб: Palace Editions. — 2007.
* Мария Николаевна Бутрова (каталог выставки). Составитель и ст.: Хмелева Т. М. — Л.: КГИ. — 1976.

## Ծանոթագրություններ

## Արտաքին հղումներ
* Տեղեկատվություն նկարչի մասին Artru.info կայքում
* ГРМ. Бутрова М. Н. Теннисный матч. 1940

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարչուհիներ
Կատեգորիա:Սանկտ Պետերբուրգի նկարիչների միության անդամներ
Լուեն Գիդեոն

**Լուեն Գիդեոն** (, ), ամերիկացի դերասանուհի, գրող, ջազ երգչուհի, ռիելտոր։

## Կենսագրություն

### Վաղ տարիներ
Լուեն Գիդեոնը ծնվել է 1955 թվականի նոյեմբերի 12-ին ԱՄՆ-ի Տեխաս նահանգի Էրաթ շրջանում։ 1987 թվականին ավարտել է Տեխաս նահանգի Ուեյկոյում գտնվող Բեյլորի համալսարանը՝ ստանալով աստիճան բանավոր հաղորդակցության ոլորտում (ռադիո, հեռուստատեսություն, կինո)։ Ուսումնական առաջին տարում ընտրվել է «Բեյլորի գեղեցկուհի», թեև այդ տիտղոսը հազվադեպ է շնորհվել առաջին կուրսեցիներին։

### Կարիերա
Լուենը նախքան ԱՄՆ-ում դերասան դառնալը իր կարիերան սկսել է որպես Եվրոպայի և Ասիայի ջազ երգչուհի։ 1985 թվականից սկսած՝ Գիդեոնը խաղացել է 36 ֆիլմում ու հեռուստասերիալում։ Առավել հայտնի է դարձել *Nickelodeon-ի* «Ալեքս Մակի գաղտնի աշխարհը» հեռուստասերիալում Դանիել Աթրոնի դերով (1994-1998)։ Լուենը դարձել է վերջին դերասանուհին, որը երկարատև նկարահանված «Վաղվա օրվա որոնումներում» սերիալում (1985-1986) մարմնավորել է Լայզա Ուոլթոն Սենթելին։

### Կյանքի վերջին տարիներ և մահ
2006 թվականին Լուենը Լոս Անջելեսից տեղափոխվել է Աշվիլ՝ Հյուսիսային Կարոլինա, որտեղ բնակություն է հաստատել Կապույտ լեռնաշղթայի լեռներում։ Այնտեղ նա շարունակել է գրողի և թատերական դերասանուհու կարիերան, նահանգի ներսում աշխատել է որպես ռիելթոր։

2009 թվականին հաջողությամբ հաղթահարել է կրծքագեղձի քաղցկեղը, իսկ 2011թվականի նոյեմբերի 11-ին (11/11/11) ամուսնացել է իր վաղեմի գործընկերոջ՝ պաշտոնաթող գործադիր տնօրեն Ուոլթ Բորհերսի հետ։ Հարսանեկան արարողությունը, որը վարել է նրա մտերիմ ընկերը՝ դերասան Բրայան Քրենսթոնը, տեղի է ունեցել Իտալիայի Կոմո լճի ափին։  2013 թվականի վերջին քաղցկեղը նորից կրկնվել է։ Մահացել է 2014 թվականի փետրվարի 3-ին ժամը 23։ 11-ին (11:11) 58 տարեկան հասակում՝ սիրելիներով շրջապատված։

## Ընտրյալ ֆիլմագրություն

## Ծանոթագրություններ

Կատեգորիա:Նոյեմբերի 12 ծնունդներ
Կատեգորիա:1955 ծնունդներ
Կատեգորիա:Փետրվարի 3 մահեր
Կատեգորիա:2014 մահեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի կին գրողներ
Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Ամերիկացի գործարարներ
Կատեգորիա:20-րդ դարի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Ամերիկացի երաժիշտներ
Կատեգորիա:Ամերիկացի կին հնչյունավորողներ
Կատեգորիա:Կին գործարարներ
Կատեգորիա:Թատրոնի ամերիկացի դերասանուհիներ
Պարբերական աղյուսակի բլոկ

մինի|450փքս|Պարբերական համակարգի բլոկներ
**Պարբերական համակարգի բլոկներ**, քիմիական տարրերի համակցություն, որոնք ատոմի վալենտային շերտում ունեն էլեկտրոնների նման դասավորություն։ Նմանությունն այն է, որ առավելագույն էներգիայով օժտված վալենտային էլեկտրոնները զբաղեցնում են նույն տիպի օրբիտալ։ Տերմինն առաջին անգամ կիրառվել է ֆրանսիացի ֆիզիկոս Շառլ Ժանեի աշխատանքներում։ Պարբերական համակարգի նույն բլոկի մեջ մտնում են նրա հարակից խմբերի տարրեր։ Բլոկի անվանումը համընկնում է բնութագրող օրբիտալի անվան հետ, որում գտնվում են վալենտային էլեկտրոնները։ Բլոկների անվանումները հետևյալն են՝
* s-բլոկ
* p-բլոկ
* d-բլոկ
* f-բլոկ
* gs-բլոկ։
Բլոկների և օրբիտալների անվանումները (s, p, d, f և gs) առաջացել են ատոմային օրբիտալների հետ կապված սպեկտրալ գծերի որակական բնութագրից՝ **s**harp (սուր), **p**rincipal (գլխավոր), **d**iffuse (անորոշ), **f**undamental (հինարար)։ Հաջորդական անվանումները տրվում են այբբենական կարգով։ Տարրերի բլոկները երբեմն անվանում են նաև ընտանիքներ։

Ստորև բերվում է ենթամակարդակների լրացում Կլեչովսկու կանոնի համաձայն, ինչը նույնպես տալիս է բլոկների գծային դասավորությունը (կարգաթվի աճմանը զուգընթաց) Մենդելեևի աղյուսակում.

1s, 2s, 2p, 3s, 3p, 4s, 3d, 4p, 5s, 4d, 5p, 6s, 4f, 5d, 6p, 7s, 5f, 6d, 7p, …

## Պարբերական աղյուսակ
Հելիումը տեղավորված է ջրածնից հետո, այլ ոչ նեոնի վերևում, քանի որ այն մտնում է s2 խմբի մեջ։ Բացի պարբերական համակարգում նշված բլոկներից, կա նաև հիպոթետիկ g-բլոկը, որն այստեղ պատկերված չէ։ G բլոկի տարրերը կարելի է տեսնել Մենդելեևի ընդլայնված աղյուսակում։ Բացի դրանից, լյուտեցիումը և լոուրենսիումը գտնվում են սկանդիումի և իտրիումի տակ՝ հաշվի առնելով, որ նրանք d-բլոկի տարրեր են։

## Ծանոթագրություններ

Կատեգորիա:Պարբերական աղյուսակ
Իվո Յոսիպովիչ

**Իվո Յոսիպովիչ** (, ), խորվաթ քաղաքական գործիչ, կոմպոզիտոր, մանկավարժ։ Խորվաթիայի նախագահը 2010 թվականի փետրվարի 18-ից մինչև 2015 թվականի փետրվարի 18-ը։ Խորվաթիայի Սոցիալ-դեմոկրատական կուսակցության (SDP) նախկին անդամ է։

## Կենսագրություն
Ամուսնացած է, կինը՝ Տատյանան իրավունքի պրոֆեսոր և իրավական փորձագետ է։ Նրանք ունեն դուստր՝ Լանան (ծնվել է 1991 թվականին)։ Իվոյի ծնողները գալիս են Դալմացիայից (Բաշկա ջուր)։ Նա ծնվել է Զագրեբում, որտեղ ավարտել է տարրական և երաժշտական դպրոցը։ Պատանեկության տարիներին զբաղվել է նաև ֆուտբոլով։ Տիրապետում է անգլերեն և գերմաներեն լեզուներին։

Յոսիպովիչը ավարտել է Զագրեբի համալսարանի իրավունքի ֆակուլտետը և Զագրեբի երաժշտական ակադեմիան։ Այժմ դասավանդում է երկու բուհերում։ 1994 թվականին պաշտպանել է «քրեական դատավարությունը և կալանքի տակ պահելու իրավունք» թեմայով ատենախոսություն, ունի դոկտորի աստիճան։ Պրոֆեսորը խորվաթական և արտասահմանյան հրատարակություններում 85 գիտական աշխատությունների հեղինակ է։

2005 թվականին ընտրվել է Զագրեբի քաղաքային խորհրդի անդամ, ինչպես նաև Խորվաթիայի խորհրդարանի պատգամավոր՝ 2003 և 2008 թվականներին։

2009 թվականի հունիսի 20-ին Յոսիպովիչը դարձել է Խորվաթիայի նախագահի պաշտոնի համար պայքարի թեկնածու՝ SDP փրայմերիզում հուլիսի 12-ին առաջ անցնելով Լյուբո Յուրչիչից։ Ընտրարշավը վարում էր «Նոր արդարություն»  կարգախոսով։

## Նախագահություն
2010 թվականի հունվարի 11-ին Խորվաթիայի ԿԸՀ-ն հայտարարել էր Իվո Յոսիպովիչի հաղթանակի մասին նախագահական ընտրությունների երկրորդ փուլում։ Յոսիպովիչը հաղթել է հավաքելով ձայների 60,29 %-ը՝ առաջ անցնելով իր մրցակից Միլան Բանդիչից, որը հավաքել է 39,71 %։ Նրա կառավարման ընթացքում Եվրամիությանը Խորվաթիայի անդամակցության շուրջ բանակցություններն ավարտվել են հանրաքվեի հաջող անցկացմամբ։

2015 թվականի հունվարի 11-ին հերթական նախագահական ընտրությունների երկրորդ փուլում պարտվել է Կոլինդա Գրաբար Կիտարովիչին։

## Երաժշտական գործունեություն
Յոսիպովիչը 50-ից ավելի ստեղծագործությունների հեղինակ է։ 1991 թվականից Յոսիպովիչը Զագրեբի ժամանակակից երաժշտության բիենալեի նախագահն է։

## Պարգևներ

## Ծանոթագրություններ

## Արտաքին հղումներ
* Խորվաթիայի նախագահի պաշտոնական կայքը
* 
* Պատգամավորների էջը Խորվաթիայի խորհրդարանի կայքում
* Պատգամավորի էջը HDS կուսակցության կայքում
* Samba de Camera-ը YouTube-ում

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Զագրեբի համալսարանի շրջանավարտներ
Կատեգորիա:Իրավաբանական գիտությունների դոկտորներ
Կատեգորիա:Խորվաթ գիտնականներ
Կատեգորիա:Խորվաթ երաժիշտներ
Կատեգորիա:Խորվաթ կոմպոզիտորներ
Կատեգորիա:Խորվաթ պետական գործիչներ
Կատեգորիա:Խորվաթիայի նախագահներ
Կատեգորիա:Հոգեբանական գիտությունների դոկտորներ
Կատեգորիա:Պետության ղեկավարներ
Էվան Շփիգել

**Էվան Թոմաս Շփիգել** (, ), ամերիկացի գործարար, միլիարդատեր, «Snapchat» մեսենջերի և «Snap Inc.» ընկերության համահիմնադիր և գլխավոր գործադիր տնօրեն։ 2015 թվականին եղել է աշխարհի ամենաերիտասարդ միլիարդատերը։ 2018 թվականին «Ֆորբս 400» ցանկում զբաղեցրել է 354-րդ հորիզոնականը՝ ունենալով 2,3 միլիարդ ունեցվածք։

## Ընտանիք
Էվան Շփիգելը ծնվել է 1990 թվականի հունիսի 4-ին Լոս Անջելեսում՝ փաստաբաններ Ջոն և Մելիսա Շփիգելների ընտանիքում, որոնք ավարտել են համապատասխանաբար Եյլի և Հարվարդի համալսարանները։ Էվանն ընտանիքի ավագ երեխան է, ունի երկու քույր՝ Լորենը և Կառոլինան։ Ընտանիքը բնակվել է Լոս Անջելեսի հեղինակավոր Փասիֆիկ Փալիսեյդս թաղամասում։ Ծնողների հետ զբաղվել է բարեգործությամբ՝ պարբերաբար օգնելով աղքատներին։ Ավարտել է Սանտա Մոնիկայի Քրոսրոդս ավագ դպրոցը։ 2007 թվականին՝ 20 տարի համատեղ ապրելուց հետո, ծնողներն ամուսնալուծվել են։

## Կենսագրություն
2008 թվականին ընդունվել է Սթենֆորդի համալսարանի արդյունաբերական դիզայնի ֆակուլտետ, որտեղ նրա հայրը մինչ Եյլի համալսարանն ուսումնասիրել է տնտեսագիտություն։ Երկրորդ կուրսում տեղափոխվել է հանրակացարան, որտեղ նրա հարևանը հաշվողական մաթեմատիկա ուսումնասիրող Բոբի Մերֆին էր։ Ուսման ժամանակ «Red Bull» ընկերությունում անցել է մարքեթինգի փորձառություն, աշխատել է որպես դրա՝ կենսաբժշկությամբ զբաղվող ինտերն, ապա որոշ ժամանակ անց ուղևորվել է Հարավաֆրիկյան Հանրապետություն՝ ուսանողներին դասավանդելու մենեջմենթ։ Ավելի ուշ հետաքրքրվել է համակարգչային տեխնոլոգիաներով։

Մերֆիի և Ռեջի Բրաունի հետ 2011 թվականին՝ Սթենֆորդում սովորելու ժամանակ, ստեղծել է «Snapchat» հավելվածը, որն ի սկզբանե կոչվում էր «Picaboo»:

2012 թվականին նա չի հանձնել մի քանի ամփոփիչ ստուգարքներ, ինչի պատճառով չի կարողացել ավարտել ուսումը։ Բայց համալսարանը նրան թույլատրել է մասնակցել դիպլոմների հանձնման արարողությանը՝ պայմանով, որ նա հետագայում քննություններ կհանձնի։ Շփիգելն իր խոստումը չի կատարել։

Կապա Սիգմայի ուսանողական եղբայրության անդամ է։

## Անձնական կյանք
2017 թվականի մայիսի 27-ից ամուսնացած է ավստրալիացի մոդել Միրանդա Քերի հետ, որի հետ ծանոթացել է 2014 թվականին՝ «Louis Vuitton»-ի ընթրիքի ժամանակ։ 2018 թվականի մայիսի 7-ին ծնվել է նրանց որդին՝ Հարթը, որին անվանակոչել են Էվանի պապի պատվին։ 2019 թվականի հոկտեմբերի 7-ին ծնվել է երկրորդ որդին՝ Մայլզը։

## Ծանոթագրություններ

Կատեգորիա:21-րդ դարի ամերիկացի գործարարներ
Կատեգորիա:Ամերիկացի գիտնականներ
Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի միլիարդատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Սթենֆորդի համալսարանի շրջանավարտներ
Կատեգորիա:Ամերիկացի ձեռնարկատերեր
Էլց դղյակ (Խորվաթիա)

**Էլց դղյակ** (, ), բարոկկո ոճով կառուցված պալատ Խորվաթիայի Վուկովար քաղաքում։ 18-րդ դարի դղյակ-դաստակերտում ներկայումս գործում է Վուկովարի քաղաքային թանգարանը։ Պալատը պատկերված է 1993 և 2001 թվականներին թողարկված 20 կունա արժողությամբ խորվաթական թղթադրամի զույգ երեսին։ Պալատն զգալի չափով վնասվել էր 1991 թվականին՝ Խորվաթիայի անկախության պատերազմի ժամանակ։ Վերականգնման աշխատանքները տևել են չորս տարի և ավարտի հասցվել 2011 թվականի հոկտեմբերին՝ կառույցին հաղորդելով նախկին տեսքը։

## Պատմություն
1736 թվականին Հռոմեական սրբազան կայսրության էրցկանցլեր (գրասենյակի ղեկավար, կայսրությունում երկրորդ դեմքը կայսրից հետո) և Մայնցի արքեպիսկոպոս Ֆիլիպ Կարլ ֆոն Էլց-Կեմպենիխը (1665–1743) Հաբսբուրգների միապետության մաս հանդիսացող Սլավոնիա թագավորության արևելյան մասում՝ Սիրմիայում գնել է Վուկովոր դաստակերտը; Նրա հետնորդները 1749-ից 1751 թվակականների միջակայքում կառուցել են դղյակը, որը հետագա տարիներին աստիճանաբար ընդարձակվել է, ավելացվել են նաև կից կառույցներ։ Դաստակերտը, գտնվելով սլավոնյան ռազմական սահմանագծի մերձակայքում, հաճախ ենթարկվել է օսմանյան զորաջոկատների կամ հայդուկների հարձակումներին։

Երկրորդ համաշխարհային պատերազմի ավարտական փուլում հարավսլավացի պարտիզանները իրենց հսկողության տակ են վերցրել ինչպես ողջ երկրամասը, այնպես էլ՝ Էլց դաստակերտը։ Հարավսլավիայի Դաշնային Խորհրդային Հանրապետության ղեկավարությունը 1944 թվականին բռնագրավել է դաստակերտը, և Յակոբ Գրաֆ ցո Էլցի ընտանիքը հարկադրված է եղել լքելու Վուկովարը։ 1990 թվականին վերադարձել է, դարձել Զագրեբի խորհրդարանի՝ Սաբորի անդամ։ Դաստակերտն ու դղյակը մեծապես տուժել են անկախության համար խորվաթների մղած պատերազմի, մասնավորապես՝ Վուկովարի ճակատամարտի ժամանակ՝ ենթարկվելով Հարավսլավիայի ժողովրդական բանակի ռմբակոծություններին։

## Պատկերասրահ

Image:Dvorac_Eltz_06.jpg|*Bauer* պատկերասրահն ու ջրամղման հին աշտարակը Old Water Tower
Image:Dvorac_Eltz_10.jpg|Ջերմատունը և սբ. Ռոխ եկեղեցին
Image:Kompleks vlastelinstva Eltz, Županijska 01.jpg|
Image:Dvorac Eltz 07.jpg|
Image:Castle Eltz Vukovar4.JPG|Վնասված աշտարակն ու շինությունը վերակառուցումից առաջ
Image:Castle Eltz1, Vukovar.JPG|Վնասված ճակտոնը վերակառուցումից առաջ
Image:Castle Eltz, Vukovar2.JPG|Հրեշտակների արձանները վերակականգնումից առաջ
Image:Castle Eltz, Vukovar3.JPG| 
Image:Castle Eltz, Vukovar.JPG| 


## Ծանոթագրություններ

## Արտաքին հղումներ
* Restaurirani dvorac Eltz u Vukovaru opet blista u punom sjaju  *Jutarnji list*
* ''Dvorac Eltz'' na turističkoj stranici Vukovara
* ''Obnova povijesne jezgre Vukovara, dvorca Eltz i fundusa Gradskog muzeja Vukovar''
*Vukovar City Museum 

Կատեգորիա:Խորվաթիայի դղյակներ
Կատեգորիա:Խորվաթիայի թանգարաններ
Փախուստ Պրետորիայից

**Փախուստ Պրետորիայից** (), ռեժիսոր Ֆրենսիս Անանի Ավստրալիա-Միացյալ Թագավորություն համատեղ նկարահանված կինոնկար։ Համաշխարհային պրեմիերան տեղի է ունեցել 2020 թվականի մարտի 6-ին՝ Մեծ Բրիտանիայում։

## Սյուժե
Ֆիլմը հիմնված է Թիմ Ջենքինի «Inside Out: Escape from Pretoria Prison» գրքի վրա։

Հարավաֆրիկյան Հանրապետություն, 1979 թվական։ Երկրում գործում է ապարտհեյդի ռեժիմը։ Երկու սպիտակ հարավաֆրիկացիներ՝ Թիմ Ջենքինը և Սթիվեն Լին, քարոզչական բրոշյուրների տարածման համար ճաղերի հետևում են հայտնվում։ Նրանք գտնվում են Պրետորիայի կենտրոնական բանտում։ Սակայն տղամարդիկ համոզված են, որ իրենք ճիշտ են և չեն ցանկանում մնալ բանտում։ Իրենց նման քաղբանտարկյալների հետ միասին Ջենքինը և Լին ծրագրում են փախչել։

## Դերերում

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Անգլերեն ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Ֆիլմեր, որոնց գործողությունները տեղի են ունենում 1979 թվականին
Միստր Բին (մուլտսերիալ)

**«Միստր Բինի արկածները»**, անիմացիոն սերիալ Միստր Բինի արկածների մասին։ Առաջին անգամ մուլտսերիալը ցուցադրվել է 2002 թվականին Մեծ Բրիտանիայում` «ITV» հեռուստաալիքով։ 2014 թվականի հունվարին «ITV plc»-ը հայտնել է, որ այդ սերիաները կրկին եթեր են գնալու։ 4-րդ եթերաշրջանը հեռարձակվել է «CITV» ալիքով 2015 թվականի փետրվարից մինչև 2016 թվականի մարտը։ Նոր` 5-րդ եթերաշրջանը, «CITV» ալիքով հեռարձակվում է 2019 թվականի ապրիլի 9-ից առ այսօր։

Ռուսաստանում մուլտսերիալը հեռարձակվել է «Иллюзион+» և «2x2» հեռուստաալիքներով։ Այնուհետև սկսել է հեռարձակվել «Boomerang» հեռուստաալիքով։

## Կերպարներ
* **Միստր Բին**, գլխավոր հերոսը, ֆիլմի համանուն կերպարը։
* **Միսիս Վիքեթ**, փնթփնթան տանտիրուհին, որի կողքին ապրում է Բինը։
* **«Ցարապ»**, Միսիս Վիքեթի միաչքանի և չար կատուն։
* **«Թեդի»**, թավշյա արջուկ և Միստր Բինի լավագույն ընկերը։
* **«Ռելիանտ»**, դեմքը ցույց չի տրվել։ Երթևեկում է եռանիվ երկնագույն «Reliant Regal Supervan» փոխադրամիջոցով։ Սովորաբար Բինին հանդիպելիս թեքվում է մի կողմի վրա կամ մխրճվում ինչ-որ տեղ։

## Ընդհանուր տեղեկություններ
Մուլտսերիալի աշխատանքները տևել են շուրջ երկու տարի։ Սցենարը գրվել է Ռոբին Դրիսքոլի ղեկավարությամբ։ 2002 թվականին մուլտսերիալն առաջին անգամ հեռարձակվել է բրիտանական «ITV» հեռուստաալիքով։ Բինի որոշ երկրպագուներ թերահավատորեն են վերաբերել մուլտֆիլմին՝ պարզաբանելով, որ նկարված կերպարները չեն փոխարինի կենդանի մարդկանց։ Միաժամանակ մուլտսերիալը շատ է դուր եկել մանկական լսարանին, և մուլտսերիալում ավելացվել են նոր կերպարներ։

## Ծանոթագրություններ

## Արտաքին հղումներ
* 
* «Mr Bean: The Animated Series»-ը TV.com կայքում 
* Մուլտֆիլմի՝ առցանց դիտելու համար հասանելի 52 սերիա Միստր Բինի մասին

Կատեգորիա:2010-ականների հեռուստասերիալներ
Կատեգորիա:2015 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Բրիտանական սիթքոմներ
Կատեգորիա:Կատակերգական հեռուստասերիալներ
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
SimilarWeb

**Similarweb Ltd**, ( — «նման» և  — «ցանց»),  ավելի վաղ շրջանում SimilarGroup ընկությունը գործունեություն է ծավալել տեղեկատվական տեխնոլոգիաների ոլորտում։ Հիմնադրվել է 2007 թվականի Օր Օֆֆերի կողմից։ Ընկերության գլխավոր գրասենյակը գտնվում է Մեծ Բրիտանիայի Լոնդոն քաղաքում։ Ընկերությունը տրամադրում է վեբ-վերլուծական, տվյլաների ընդլայնված անալիզի և բիզնես վերլուծական ծառայություններ միջազգային ընկերությունների համար։ Շնորհիվ իր Similarweb պլատֆորմի ընկերությունը օգտագործում է մեծ տվյալները կայքերի անալիզի, վիճակագրության ստուգման համար։

## Ընկերության պատմություն
Օր Օֆֆերը Նիր Կոենիի հետ միասին ստեղծեց Similarweb ընկերությունը 2009 թվականի մարտի 3-ին Իսրայելում։ Ավելի ուշ գլխավոր գրասենյակը տեղափոխվեց Լոնդոն։ 2010 թվականի մայիսի 31-ին ընկերությունը ստացավ իր առաջին ֆինանսավորումը 1,1 մլն դոլլարի չափով։  2013 թվականի հունվորի 29-ին ընկերությունը ստացավ նոր ներդրում 2,5 միլլիոն դոլլորի չափով, ինչպես նաև հավելյալ 3,5 միլլիոն։ 2014 թվականի փետրվարի 24-ին Հարավ Աֆրիկյան Naspers մեդիա ընկերությունը կատարեց 18 միլլիոն դոլլարի չափով ներդրում։ Մեկ ամսից քիչ անցած Similarweb օգտագործեց իր ստացված միջոցները իսրալեական երիտասարդ ընկերության՝ TapDog-ը, ձեռք բերելու համար։

2024 թվականի մարտին Similarweb-ը ձեռք բերեց Admetricks-ը՝ գովազդային հետախուզության իր առաջարկն ընդլայնելու համար.

## Տեխնոլոգիա
2013 թվականի հունիսին Similarweb-ը թողարկեց Similarweb PRO, որը անվճար տարբերակի կատարելագործված տարբերակն է։ Բացի դա, Similarweb-ը ներկայացնում է իր տվյալները API ֆորմատով։

## Տես նաև
* Alexa Internet
* Naspers

## Ծանոթագրություններ

## Արտաքին հղումներ
* Official Blog
* API Site

Կատեգորիա:2007
Կատեգորիա:2007 հիմնադրված ընկերություններ
Կատեգորիա:2009 հիմնադրված ընկերություններ
Կատեգորիա:Առցանց ծառայություններ
Կատեգորիա:Ընկերություններ այբբենական կարգով
Կատեգորիա:Մարքեթինգ
Կատեգորիա:Միացյալ Թագավորության ընկերություններ
Կատեգորիա:Որոնողական համակարգեր
Կատեգորիա:Տեղեկատվական տեխնոլոգիաներ